**Istorija novovjekovne filosofije**

Predavač : prof.dr Boris Brajović

Asistent: mr Nebojša Banović

Razmotriti, na osnovu priloženog teksta, Dekartov odnos prema profesorima Teološkog fakulteta u Parizu, kojima je sam spis „Meditacije o prvoj filosofiji“ i posvećen.

Pokušajte da ustanovite dva glavna problema Dekartovih „Meditacija“.

Kao osnovne postavke novovjekovne filosofije Dekart određuje dokaz za postojanje Boga i dokaz da je duša odvojena od tijela, a samim tim i da je besmrtna. Razmotriti navedene konstatacije i uporediti ih sa učenjima vodećih srednovjekovnih hrišćanskih filozofa (Sv. Avgustin, Toma Akvinski, Duns Skot, itd).

Pokušajte, na osnovu priloženog teksta, da utvrdite u čemu bi se sastojala Dekartova ironija.

Obratite pažnju na sljedeći citat: “ Što god sam oko toga mogao učiniti sadržano je u ovom traktatu. Nije mi nakana sakupiti u njemu sve različite razloge koji bi se mogli navesti za isti predmet, jer to nije ni truda vrijedno, osim gdje ni jedan nije dostatno siguran - nego sam tek tako obradio prve i glavne koje se usuđujem iznijeti kao najsigurnije i najbjelodanije dokaze. Dodao bih pače da su oni takvi da mislim da ne postoji nikakav drugi put ljudskom duhu kojim bi se mogli pronaći bolji; a nagoni me potreba predmeta, i slava Božja, na koju se sve ovo odnosi, da ovdje o svojem nešto slobodnije govorim nego što mi je inače navada. Ali, koliko god ih inače smatrao sigurnim i bjelodanim, nisam time odmah i uvjeren da su oni prik ladni da ih svi shvate: nego, kao što u geometriji postoje mnogi razlozi koje napisaše Arhimed, Apolonije, Papo i drugi a koje svi smatraju bjelodanim i sigurnim, jer zaista ne sadrže ništa što se ne bi točno slagalo s prethodnim navodima, a ipak budući su predugački i zahtijevaju veoma pozorna čitatelja, razumijevaju ih tek malobrojni - isto tako, iako su ti kojima se ovdje služim jednaki geometrijskim, i po sigurnosti i po bjelodanosti, pa ih čak mislim i nadmašuju, ipak se bojim da ih mnogi neće dovoljno shvatiti, kako zbog toga što su podugački i što jedni ovise od drugih, tako uglavnom i zato što zahtijevaju duh posve lišen predrasuda i koji se lako oslobađa pridruženih osjetila.“

Na osnovu izloženog,može se ustanoviti da Dekart traži najsigurnije i najbjelodanije dokaze za svoje postavke. Utvrdite na osnovu teksta, koja bi nauka bila u tom smislu, najbliža filozofiji, tačnije, svojevrsni uzor filozofiji.

Izdvojite najvažnije karakteristike prve tri meditacije.

Odrediti osnovne pojmove posljednje tri meditacije.